Liao Jui-Tse, Sunrex Technology Corp: Profile & Biography - Bloomberg
Vice President Sunrex Technology Corp, 1/1995-PRESENT
Sunrex Technology Corp Board Member, 5/1998-6/2007 1 Dikgoši 21 | Beibele Inthaneteng | Phetolelo ya Lefase le Lefsa
1 Dikgoši 21:1-29
21 Ka morago ga dilo tše, gwa latela tša serapa sa merara sa Nabothe wa Mojeseriele, seo se bego se le Jeseriele+ hleng ga mošate wa Ahaba kgoši ya Samaria.
2 Ke moka Ahaba a bolela le Nabothe a re: “Mphe+ serapa sa gago sa merara+ gore e be serapa+ sa ka sa merogo,+ ka gobane se hleng le ntlo ya ka; legatong la sona ke tla go nea serapa se se kaone sa merara go feta seo. Goba ge e ba go lokile mahlong a gago,+ ke tla se reka ka tšhelete.”
3 Eupša Nabothe a re go Ahaba: “Mahlong a Jehofa+ ga go amogelege+ gore ke go nee bohwa bja borakgolokhukhu ba ka.”+
4 Ke moka Ahaba a tla ntlong ya gagwe a selekegile e bile a hlokofetše ka baka la lentšu leo Nabothe wa Mojeseriele a mmoditšego lona ge a re: “Nka se go nee bohwa bja borakgolokhukhu ba ka.” Ka gona a patlama bolaong bja gagwe sefahlego sa gagwe se lebeletše+ lebotong gomme a se je.
5 Mafelelong Isebele+ mosadi wa gagwe a tla go yena gomme a bolela le yena a re: “Go re’ng moya wa gago o nyamile+ e bile o sa je?”
6 Ge a re’alo a re go yena: “Ke ka gobane ke boletše le Nabothe wa Mojeseriele ka re go yena: ‘Nthekišetše serapa sa gago sa merara. Goba ge e ba o rata anke ke go nee serapa se sengwe sa merara legatong la sona.’ Eupša yena a re: ‘Nka se go nee serapa sa ka sa merara.’”+
7 Ke moka Isebele mosadi wa gagwe a re go yena: “A ga se wena yo ga bjale a bušago Isiraele?+ Ema o je gomme pelo ya gago e thabe. Nna ke tla go nea serapa sa merara sa Nabothe wa Mojeseriele.”+
8 Ka gona a ngwala mangwalo+ ka leina la Ahaba a a tiiša ka leswao+ la Ahaba, ke moka a a romela go banna ba bagolo+ le go bakgomana bao ba bego ba dula le Nabothe motseng wa Ahaba.
9 Ka mangwalong ao a ngwala gore:+ “Tsebatšang gore go ikonwe dijo, gomme le dudišeng Nabothe ka pele ga setšhaba ka moka.
10 Le dudišeng banna ba babedi+ bao e sego ba selo+ ka pele ga gagwe, gomme ba hlatsele+ mabapi le yena ba re: ‘Wena o rogile Modimo le kgoši!’+ Ke moka le mo ntšhetšeng ka ntle le mo kgatle ka maswika a hwe.”+
11 Ka gona banna ba motseng wa Ahaba, e lego banna ba bagolo le bakgomana bao ba bego ba dula motseng wa gagwe, ba dira feela go ya kamoo Isebele a ba romilego ka gona, ba dira feela go ya kamoo go bego go ngwadilwe ka gona ka mangwalong ao a ba rometšego ona.+
12 Ba tsebatša gore go ikonwe dijo+ gomme ba dudiša Nabothe ka pele ga setšhaba.
13 Ke moka banna ba babedi bao e sego ba selo ba tla ba dula ka pele ga gagwe; banna bao ba hlatsela mabapi le Nabothe ka pele ga setšhaba, ba re: “Nabothe o rogile Modimo le kgoši!”+ Ka morago ga moo ba mo ntšhetša ka ntle ga motse ba mo kgatla ka maswika a hwa.+
14 Bjale ba romela molaetša go Isebele ba re: “Nabothe o kgatlilwe ka maswika gomme o hwile.”+
15 Ya re gateetee ge Isebele a ekwa gore Nabothe o kgatlilwe ka maswika e bile o hwile, kapejana Isebele a re go Ahaba: “Ema o tšee serapa sa merara sa Nabothe wa Mojeseriele+ seo a gannego go go rekišetša sona; gobane Nabothe ga a sa phela, eupša o hwile.”
16 Gateetee ge Ahaba a ekwa gore Nabothe o hwile, kapejana a ema a theogela serapeng sa merara sa Nabothe wa Mojeseriele gore a yo se tšea e be sa gagwe.+
17 Lentšu la Jehofa+ la tlela Eliya+ wa Mothishibe, la re:
18 “Ema, theoga o yo gahlanetša Ahaba kgoši ya Isiraele yo a lego kua Samaria.+ Šole kua serapeng sa merara sa Nabothe, moo a theogetšego gona gore a yo se tšea e be sa gagwe.
19 O bolele le yena o re: ‘Se ke seo Jehofa a se boletšego: “Na o bolaile+ motho wa ba wa tšea thoto ya gagwe?”’+ O bolele le yena o re: ‘Se ke seo Jehofa a se boletšego: “Lefelong+ leo dimpša di latswitšego madi a Nabothe, gona moo dimpša di tlo latswa le madi a gago.”’”+
20 Ahaba a re go Eliya: “Wena lenaba la ka,+ na o nkhweditše?” Ge a re’alo Eliya a re: “Ke go hweditše. Modimo o itše: ‘Ka baka la ge o ile wa ikemišetša go dira se sebe mahlong a Jehofa,+
21 gona ke go tlišetša bošula;+ le gona ke tla go fediša+ gomme go ba ntlo ya Ahaba ka bolaya monna yo mongwe le yo mongwe+ yo a se nago thušo le yo a hlokago mohola Isiraeleng.
22 Ke tla dira ba ntlo ya gago tšeo ke di dirilego ba ntlo ya Jeroboama+ morwa wa Nebata le ba ntlo ya Baasha+ morwa wa Ahija, ka baka la melato yeo o ntiretšego yona gomme wa dira gore Isiraele e dire sebe.’+
23 Le gona Jehofa o boletše mabapi le Isebele a re: ‘Dimpša di tla ja Isebele serapeng sa Jeseriele.+
24 Motho le ge e le ofe wa Ahaba yo a tlago go hwela motseng o tla jewa ke dimpša; motho le ge e le ofe yo a tlago go hwela nageng o tla jewa ke dinonyana tša magodimong.+
25 Ruri ga se gwa ka gwa ba le motho yo a swanago le Ahaba,+ yoo a ilego a ikemišetša go dira tše mpe mahlong a Jehofa le yoo Isebele+ mosadi wa gagwe a ilego a mo tutueletša+ go dira bjalo.
26 A dira dilo tše di šišimišago kudu ka go latela medingwana yeo e šišimišago,*+ go etša kamoo Baamore ka moka ba dirilego ka gona, bona bao Jehofa a ilego a ba raka pele ga bana ba Isiraele.’”+
27 Ya re gateetee ge Ahaba a ekwa mantšu ao, a gagola diaparo tša gagwe a apara mokotla;+ ke moka a ikona dijo, a robala a apere mokotla gomme a sepela a nyemile moko.+
28 Lentšu la Jehofa la tlela Eliya wa Mothishibe, la re:
29 “Na o bone kamoo Ahaba a ikokobeditšego ka gona ka pele ga ka?+ Ka baka la ge a ile a ikokobetša ka baka la ka, nka se tliše bošula mehleng ya gagwe.+ Ke tla tlišetša ba ntlo ya gagwe bošula mehleng ya morwa wa gagwe.”+
1 Dikgoši 21
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D21%26wtlocale%3DSE%26srcid=share⊂ject=Bala Beibele Inthaneteng